Stredná priemyselná škola strojnícka, Duklianska 1, Prešov
Duklianska 1
080 04 Prešov 


	Názov vyučovacieho predmetu
	ETICKÁ VÝCHOVA

	Počet vyučovacích hodín v ročníkoch
	33 + 33 + 0 + 0 = 66 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	23 Strojárstvo a ostatná kovospracúvacia  výroba
37 Doprava, pošty a telekomunikácie
39 Špeciálne technické odbory

	Názov ŠkVP
	STROJÁRSTVO
MECHATRONIKA
TECHNIKA A PREVÁDZKA DOPRAVY
LOGISTIKA

	Študijný odbor
	2381 M strojárstvo
2387 M mechatronika
3765 M technika a prevádzka dopravy
3968 M logistika

	Stupeň vzdelania
	úplne stredné odborné vzdelanie

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 1.9.2025 počnúc 1. ročníkom



Charakteristika vyučovacieho predmetu

Etická výchova ako povinne voliteľný predmet na stredných školách patrí do vzdelávacej oblasti „Človek a hodnoty“ a jej hlavným poslaním je rozvíjať morálne postoje, podporovať osobnostný rast žiakov a formovať ich prosociálne správanie v súlade so Štátnym vzdelávacím programom a požiadavkami školského vzdelávacieho programu. Zameriava sa na etické postoje, prosociálne správanie žiakov, otvorenú komunikáciu, empatiu a pozitívne hodnotenie iných, pričom zároveň prispieva k mentálnej hygiene a prevencii porúch správania a učenia. 
Cieľom predmetu je viesť žiakov k sebaúcte, autonómnemu cíteniu a mysleniu, schopnosti hodnotiť a zaujímať stanoviská, rozlišovať medzi dobrom a zlom, spoznávať princípy efektívnej komunikácie a zásady dobrých medziľudských vzťahov, osvojiť si prosociálne hodnoty a normy, rozvíjať sociálne zručnosti a budovať triedne spoločenstvo. 
Etická výchova zároveň podporuje rozvoj kognitívnych, emocionálnych, motivačných, sociálnych, axiologických a kreatívnych kompetencií. Medzipredmetovo sa prepája so slovenským jazykom a literatúrou pri rozvoji vyjadrovacích schopností, s občianskou náukou pri pochopení spoločenských hodnôt a ľudského správania, s dejepisom pri interpretácii etických dilem v historickom kontexte a s telesnou a športovou výchovou pri zdôrazňovaní hodnoty zdravia. 
Pri výučbe sa využívajú metódy ako zážitkové učenie, diskusie, hranie rolí, skupinová práca a analýza prípadových štúdií. Súčasťou vyučovania môžu byť aj digitálne nástroje ako interaktívne prezentácie, videá či online fóra. 
Predmet sa vyučuje v štandardnej triede v skupinách do 20 žiakov, čo umožňuje individuálny prístup a aktívne zapojenie všetkých účastníkov do edukačného procesu.


	Rámcový rozpis učiva

	[bookmark: _Hlk199397212]1. ročník
	33 hodín

	Úvod do etickej výchovy a jej významu 
	1 hodina

	Komunikácia
	6 hodín 

	Verbálna komunikácia – rozhovor, pravidlá rozhovoru, etické zásady.
	

	Neverbálna komunikácia – súlad s verbálnou. Efektívna komunikácia: aktívne počúvanie.
	

	Vyjadrenie pozitívnych a negatívnych pocitov – empatia a asertivita v komunikácii.
	

	Manipulácia, typy manipulátorov, verbálny spôsob odmietnutia manipulácie.
	

	Konštruktívna a deštruktívna kritika, prosociálna komunikácia.
	

	Tvorivé riešenie modelovej situácie. 
	

	Dôstojnosť ľudskej osoby
	5 hodín

	Ľudská dôstojnosť. Deklarácia ľudských práv. Sebaúcta. Sebapoznanie. Sebaovládanie a sebavýchova. Vyjadrovanie a zvládanie emócii.
	

	Kto som? – moja identita, moje silné a slabé stránky. Pozitívne sebahodnotenie. Pozitívne hodnotenie druhých. Prijateľný kompromis. Pochvala.
	

	Pochopenie a akceptovanie ľudí, ktorí majú iný svetonázor. Ľudská dôstojnosť a náboženská etika. Prevencia siekt.
	

	Prevencia rasizmu, šikany, xenofobie, násilia páchaného na deťoch.
	

	Tvorivé riešenie modelovej situácie.
	

	Riešenie problémov a záťažových situácii
	4 hodín

	Medziľudské vzťahy – typy (priateľstvo, rodina, autority)
	

	Konflikty – príčiny a ich riešenie. Konštruktívne a deštruktíve riešenie konfliktov.
	

	Psychická záťaž, frustrácia, stres. Strach, obavy, fóbie.
	

	Tvorivé riešenie modelovej situácie.
	

	Prosociálne správanie  
	3 hodiny 

	Rozvoj sociálnej senzibility – pomoc, darovanie, spolupráca, delenie sa, fair play.
	

	Empatia a tolerancia v každodennom živote. Dobrovoľníctvo.
	

	Prosociálne hodnoty a vzory. Vlastný hodnotový rebríček.
	

	Rodina a rodinné vzťahy 
	4 hodiny

	Typy rodín, funkcie rodiny, problémy. 
	

	Roly členov rodiny. Rodové stereotypy. Moje miesto v rodine.
	

	Pochopenie rodičov a súrodencov. Kompatiblita ich očakávaní s mojími. Zdravá a nezdravá kritickosť.
	

	Fungujúca rodina – prevencia kriminality a závislostí.
	

	Etika a školské prostredie
	4 hodiny 

	Pravidlá správania v škole a dôsledky ich porušovania.
	

	Vzťah učiteľ – žiak, žiak – žiak: etické aspekty
Rešpekt k autoritám a spolupráca v triede.
	

	Šikanovanie a kyberšikana – prevencia a riešenie.
	

	Tvorivé riešenie modelovej situácie.
	

	Masmediálna výchova 
	5 hodiny 

	Mladý človek vo vzťahu k médiám – výchova kritického diváka. Etika správania sa v online priestore.
	

	Vplyv médií na formovanie názorov a hodnôt.
	

	Digitálna stopa a ochrana súkromia. Fake news, dezinformácie a online manipulácia: Ako ich rozpoznať a brániť sa im. 
	

	Etické správanie na sociálnych sieťach - zodpovedné správanie na internete vs nástrahy internetu.
	

	Tvorivé riešenie modelovej situácie. 
	

	Záverečné vyhodnotenie hodín ETV
	1 hodina

	2. ročník
	33 hodín

	Úvod do sveta etiky a hodnôt
	3 hodiny

	Dôležitosť etiky pre 21.storočie – rozdiel medzi etikou, morálkou a právom.
	

	Hodnoty, svedomie, česť a pravda. Kultúra ako etická hodnota.
	

	Ciele v živote a moje životné ciele a hodnoty. Hierarchia hodnôt a ich vplyv na rozhodovanie.
	

	Náboženská etika 
	6 hodín 

	Pochopenie a akceptácia ľudí iného svetonázoru. Prehľad svetových náboženstiev - Kresťanstvo a judaizmus.
	

	Východné náboženstvá - islam, budhizmus, hinduizmus
	

	Kulty a sekty, Extrémizmus a radikalizácia - Mechanizmy vzniku a šírenia extrémizmu.
	

	Prekážky vzájomného porozumenia medzi veriacimi a neveriacimi Dôležitosť kritického myslenia a odolnosti voči manipulácii.
	

	Multikulturalizmus, tolerancia a inklúzia – rasizmus, xenofóbia, predsudky, diskriminácia a spôsoby ich prekonávania.
	

	Tvorivé riešenie modelovej situácie 
	

	Zdravý životný štýl
	8 hodín

	Zdravie ako hodnota – telesné a psychické.
	

	Typy závislosti – látkové/nelátkové, novodobé závislosti. 
	

	Drogová závislosť – klasifikácia, základné informácie.
	

	Alkoholizmus, cigarety a ďalšie legálne drogy.
	

	Gamblerstvo – závislosť na počítačových hrách a internete.
	

	Zmysluplné využívanie voľného času – eliminácia kriminality.
	

	Dôsledky nesprávnej výživy a životosprávy + problémy (bulímia).
	

	Tvorivé riešenie modelovej situácie. 
	

	Etika sexuálneho a rodinného života
	7 hodín

	Priateľstvo, známosť, príťažlivosť, zamilovanosť – pestovanie plnohodnotného partnerského vzťahu.
	

	Rizikoví partneri. Pohlavný styk – poznaj svoj čas. Intimita vzťahov – zodpovednosť, rešpekt, hranice.
	

	Etika sexuálneho života.
	

	Manželstvo, zdržanlivosť a vernosť. 
	

	Počatie a prenatálny život – embryo. 
	

	Antikoncepcia, prirodzená regulácia počatia, interrupcia, hodnota ľudského života.
	

	Tvorivé riešenie modelovej situácie.
	

	Digitálna etika a online prostredie
	3 hodiny 

	Digitálna závislosť a jej dopady: Rovnováha medzi online a offline životom.
	

	Etika umelej inteligencie (AI): Možnosti a riziká AI. Dopad AI na pracovné miesta a spoločnosť.
	

	Etické princípy vývoja a používania AI (spravodlivosť, transparentnosť, zodpovednosť).
	

	Etika životného prostredia a klimatická zmena
	3 hodiny 

	Zodpovednosť za planétu a budúce generácie.
Princípy udržateľného rozvoja.
	

	Etické dilemy spojené s globálnym otepľovaním a znečistením životného prostredia.
	

	Etika práce a ekonomika 
	2 hodiny 

	Orientácia na trhu práce, Etika práce a ekonomické cnosti. 
	

	Profesijná etika, etický kódex zamestnanca, pravidlá fair play, súťaživosť, spolupráca, odpočinok.
	

	Záverečné vyhodnotenie hodín ETV
	1 hodina




Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.
Vzdelávací plán schvaľuje predmetová komisia a prerokuje pedagogická rada.


